CELEX: 32022D0995
Language: sl
Date: 2022-06-24 00:00:00
Title: Sklep Sveta (SZVP) 2022/995 z dne 24. junija 2022 o omejevalnih ukrepih zaradi delovanja Rusije, ki povzroča destabilizacijo razmer v Ukrajini

24.6.2022   
               
               
                  SL
               
               
                  Uradni list Evropske unije
               
               
                  LI 167/3
               
            
         SKLEP SVETA (SZVP) 2022/995
         z dne 24. junija 2022
         o omejevalnih ukrepih zaradi delovanja Rusije, ki povzroča destabilizacijo razmer v Ukrajini
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 31. julija 2014 sprejel Sklep 2014/512/SZVP (1) o omejevalnih ukrepih zaradi delovanja Rusije, ki povzroča destabilizacijo razmer v Ukrajini.
                  
               
                     (2)
                  
                  
                     Svet je 3. junija 2022 sprejel Sklep (SZVP) 2022/884 (2), s katerim je spremenil Sklep 2014/512/SZVP in uvedel dodatne omejevalne ukrepe, da se začasno prekinejo dejavnosti radiodifuzije nekaterih medijskih hiš iz točke 4 Priloge k Sklepu (SZVP) 2022/884 v Uniji ali tovrstne dejavnosti, usmerjene na Unijo. Na podlagi člena 1(14) Sklepa (SZVP) 2022/884 je uporaba takih ukrepov v zvezi z eno ali več od teh medijskih hiš odvisna od nadaljnje odločitve Sveta.
                  
               
                     (3)
                  
                  
                     Svet je po preučitvi zadevnih primerov sklenil, da bi bilo treba omejevalne ukrepe iz člena 4g Sklepa 2014/512/SZVP uporabljati od 25. junija 2022 za vse subjekte iz točke 4 Priloge k Sklepu (SZVP) 2022/884 –
                  
               SPREJEL NASLEDNJI SKLEP:
         
            Člen 1
            Ukrepi iz člena 4g Sklepa 2014/512/SZVP se uporabljajo od 25. junija 2022 za vse subjekte iz točke 4 Priloge k Sklepu (SZVP) 2022/884.
         
         
            Člen 2
            Ta sklep začne veljati dan po objavi v Uradnem listu Evropske unije.
         
         
            V Bruslju, 24. junija 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  Sklep Sveta 2014/512/SZVP z dne 31. julija 2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL L 229, 31.7.2014, str. 13).
         
            (2)  Sklep Sveta (SZVP) 2022/884 z dne 3. junija 2022 o spremembi Sklepa 2014/512/SZVP o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL L 153, 3.6.2022, str. 128).